Ján Dobrovič

Doc., Ing. Ján Dobrovič, PhD. (* 15. marec 1961, Prešov) je slovenský manažér a vysokoškolský pedagóg. V súčasnosti pôsobí ako riaditeľ Súkromného gymnázia DSA v Sabinove a vyučuje ekonomiku, manažment na ISM v Prešove.

 Vedecká a pedagogická kariéra 
Od roku 2006 do roku 2019 pôsobil na Prešovskej univerzite v Prešove na Fakulte manažmentu a zároveň pôsobil na Vysokej škole technickej a ekonomickej v Českých Budějoviciach do 31.12.2022.

Je autorom mnohých vedeckých publikácií, monografií a odborných článkov na tému manažmentu, dlhodobo sa venuje problematike daňovej správy, globalizácie a transferového oceňovania ako aj manažérskym prístupom v riadení ľudských zdrojov a procesov oblasti výrobného priemyslu a služieb.https://www.researchgate.net/profile/Jan_Dobrovic Od 1.9.2019 je riaditeľom Súkromného gymnázia DSA v Sabinove.

 Manažérska kariéra 
Pôsobil na rôznych manažérskych pozíciach napríklad v Slovenskej poisťovni, Obchode s nábytkom š.p., GR Nitra, pracovisko Prešov, Tatravagónka Poprad, ako aj na pozícií riaditeľa Krajského inšpektorátu Prešov Slovenskej obchodnej inšpekcie a ako námestník GR pre medzinárodné vzťahy na Daňovom riaditeľstve SR v Banskej Bystrici.

 Verejná služba 
Ján Dobrovič pôsobil ako prednosta Mestského úradu v Prešove a bol súčasne aj poslancom zastupiteľstva Prešovského samosprávneho kraja.

 Referencie 

 Externé odkazy 
Profil na ISMPO 

Kategória:Slovenskí vysokoškolskí pedagógovia
Kategória:Slovenskí manažéri
Kategória:Vyučujúci na Prešovskej univerzite v Prešove
Kategória:Poslanci Prešovského samosprávneho kraja
Kategória:Absolventi Drevárskej fakulty Technickej univerzity vo Zvolene
Kategória:Osobnosti z Prešova